钦定古今图书集成/明伦汇编/氏族典/第393卷 > 李邦彦
## 钦定古今图书集成/明伦汇编/氏族典/第393卷 > 李邦彦

按《宋史李邦彦传》：“邦彦，字士美，怀州人。父浦，银工也。
邦彦喜从进士游，入补太学生，大观二年上舍及第，
授秘书省校书郎。邦彦生长闾阎，习猥鄙事，善讴谑，
能蹴鞠，每缀街市俚语为辞曲，人争传之。自号李浪子，善事中人。累迁中书舍人，翰林学士承旨。宣和三
年拜尚书右丞，五年转左丞，明年拜少宰。无所建明”，
惟阿顺趋谄、充位而已，都人目为“浪子宰相。”徽宗内
禅，升太宰。金人薄都城，邦彦坚主割地之议。太学生
陈东数百人伏宣德门上书，言邦彦之徒为社㮨之
贼，请斥之。邦彦退朝，群指而大诟，且欲殴之，疾驰得
免。乃以特进、观文殿学士充太一宫使，出知邓州。建
炎初，以主和误国，责建武军节度副使，浔州安置。